<?xml version='1.0' encoding="iso-8859-2"?>
<!-- $Horde: imp/locale/hu_HU/help.xml,v 1.1.2.1 2003/08/08 21:30:53 jan Exp $ -->
<!-- IMP help file, Hungarian translation -->
<!-- Copyright (C) 2003 Laszlo L. Tornoci -->
<!-- This file is distributed under the same license as the IMP package. -->
<!-- Latest versions: ftp://xenia.sote.hu/pub/linux/horde/ -->

<help>

<entry id="compose-buttons">
    <title>Levélírás: funkciógombok</title>
    <heading>Funkciógombok</heading>
    <para>
    A 'Levél elküldése' elküldi a levelet a kívánt címzett(ek)nek. Erre
    a gombra csak akkor kattintson, amikor a levél már teljesen kész, mert
    ezt követően a levélküldés már nem állítható le, a levél nem hívható 
    vissza.
    </para>
    <para>
    Ha félbe kell hagyjuk a levélírást, kattintsunk a 
    'Mentsük el munkapéldányként' gombra. Ez a 'Drafts' nevű mappában 
    helyezi el a levelet. Ezt a mappát úgy érhetjük el, ha a levéllista 
    ablak felső kék menüsorának jobb szélén levő legördülő menüjéből 
    kiválasztjuk. A félbehagyott levelet később úgy fejezhetjük be,
    hogy kinyitjuk a 'Drafts' mappát, rákattintunk a kérdéses levélre,
    majd a 'Folytatás' szövegre. Érdemes a levél tárgyát megadni a 
    munkapéldányként való elmentés előtt, hogy később a 'Drafts' mappában
    könnyen kiválasztható legyen a kívánt levél. A munkapéldányként
    való mentés után az INBOX-ba vagy abba a mappába kerül vissza
    ami utoljára nyitva volt.
    </para>
    <para>
    A 'Mégsem kell ez a levél' gombra kattintva visszakerülünk az INBOX-ba 
    vagy abba a mappába, ami utoljára nyitva volt, anélkül, hogy készülő
    levelünket elküldenénk vagy elmentenénk.
    </para>
</entry>

<entry id="compose-from">
    <title>Levélírás: A feladó azonosítója</title>
    <heading>"A feladó azonosítója"</heading>
    <para>
    Válassza ki azt az azonosítót, melynek megfelelő szerepben kívánja
    a levelet írni. Küldéskor a levél 'From:' mezejébe (a feladó címeként)
    a kiválasztott azonosítónak megfelelő cím kerül majd.
    </para>
</entry>

<entry id="compose-to">
    <title>Levélírás: Címzett</title>
    <heading>"Címzett"</heading>
    <para>
    Írja be a levél címzettjének/címzettjeinek pontos email címét. Az egyes
    címeket vesszővel kell elválasztani, más karakter használata hibát okoz.
    Az ide írt címek az elküldendő levél 'To:' mezejébe kerülnek.
    </para>
</entry>

<entry id="compose-cc">
    <title>Levélírás: Cc</title>
    <heading>"Cc (carbon copy, másolat)"</heading>
    <para>
    Ide írja be azoknak a pontos email címét, akiknek másolatot kíván 
    küldeni a készülő levélből. Az egyes
    címeket vesszővel kell elválasztani, más karakter használata hibát okoz.
    Az ide írt címek az elküldendő levél 'Cc:' mezejébe kerülnek. Azoknak
    szokás ilyen módon másolatot küldeni a levélből, akik nem közvetlen módon, 
    de érdekeltek abban, hogy tudjanak a levélről. A 'To:' és 'Cc:' címzettek
    mindegyike látja mindkét mező teljes tartalmát, így mindannyian pontosan 
    tudják, hogy ki kapta meg a levelet.
    </para>
</entry>

<entry id="compose-bcc">
    <title>Levélírás: Bcc</title>
    <heading>"Bcc (blind carbon copy, titkos másolat)"</heading>
    <para>
    Ide írja be azoknak a pontos email címét, akiknek titkos másolatot kíván 
    küldeni a készülő levélből. Az egyes címeket vesszővel kell elválasztani, 
    más karakter használata hibát okoz. Az ide írt címek az elküldendő levél 
    'Bcc:' mezejébe kerülnek. Ezek a címzettek ugyanúgy kapnak egy példányt
    a levélből, és látják a 'To:' és 'Cc:' címzettek teljes listáját is.
    Ez utóbbi címzettek előtt viszont teljesen rejtve marad az a tény, hogy 
    még a 'Bcc:' mezőben szereplő személyek is kaptak a levélből egy példányt.
    A 'blind copy' tehát arra utal, hogy a 'Bcc:' címzettekről semmilyen
    módon nem szerezhetnek tudomást a normál (To: és Cc:) címzettek.
    Ezt a másolatküldési módszert akkor szokás használni, ha bizonyítani 
    akarjuk valakinek (rendszerint valami főnök), hogy egy harmadik személy
    tudomására hoztuk a levélben leírtakat, de anélkül, hogy az illető tudjon
    róla. 
    </para>
</entry>

<entry id="compose-subject">
    <title>Levélírás: Tárgy</title>
    <heading>"Tárgy"</heading>
    <para>
    Ide írja be a levél tárgyát. Ez kerül az elküldött levél 'Subject:' 
    mezejébe. Keressünk rövid, egyszerű, de informatív megfogalmazást.
    A levél tárgya (a 'Subject:' mező tartalma) a legegyszerűbb módszer
    arra, hogy a levél címzettjét (de a feladóját is!) emlékeztesse
    a levél tartalmára, így egy alkalmasan megválasztott tárgy nagyban
    segíti az embert leveleit rendben tartani, ill. egy fontos
    levelet később megtalálni. 
    </para>
    <para>
    Amikor a 'Válasz' (Reply), vagy 'Továbbítás' (Forward) funkció 
    segítségével válaszol egy levélre ill. továbbít egy levelet, akkor
    a tárgy (a 'Re:' ill. '(fwd)' beszúrásával) bemásolódik a küldött
    levél tárgy mezejébe. Ez segít a levelezés résztvevőinek abban, 
    hogy lássák, mi a beszélgetés "fonala". Ezért akkor, ha a válasz
    vagy továbbküldés új témákat vet fel, érdemes a tárgyat értelemszerűen 
    megváltoztatni egy kissé, ezzel jelezve, hogy a beszélgetés fonalában 
    új irányt kezdtünk.
    </para>
</entry>

<entry id="compose-options">
    <title>Levélírás: Opciók</title>
    <heading>"Opciók"</heading>
    <para>
    Ezek az opciók a levél címzésében, megírásában, elmentésében vannak
    segítségünkre.
    </para>
    <para>
    Amennyiben megjelenik a "Címjegyzék" felirat, akkor telepítésre került
    a hasonló (eredetileg "Turba") nevű programmodul. Ebben az esetben
    a feliratra kattintva kiválaszthatjuk a címjegyzékeinkből a kívánt
    email címe(ke)t. Hasonló "A címrészlet teljessé egészítése" lehetőség.
    Ehhez írjunk be a megfelelő mezőbe (címzett, Cc, Bcc) a kívánt személy
    nevének első néhány karakterét, majd kattintsunk a 
    "A címrészlet teljessé egészítése" szövegre. Amennyiben a 
    címjegyzékünkben egyetlen ember neve kezdődik a beírt karakterekkel,
    akkor ez az email cím bemásolódik a megfelelő mezőbe. Ha több személy
    neve is a megadott karakterekkel kezdődik, akkor a program egy legördülő
    menüben felkínálja a lehetőségeket, ezek közül kiválaszthatjuk azt, 
    amelyikre gondoltunk.
    </para>
    <para>
    Amennyiben megjelenik a "Helyesírásellenőrzés" szöveg, akkor erre 
    kattintva ellenőrizhetjük a már megírt szöveg helyesírását. Az 
    ellenőrzés azon a nyelven történik, amilyen nyelven éppen használjuk 
    a levelezést (feltéve, hogy a kérdéses nyelv helyesírásellenőrzéséhez
    szükséges állományokat a rendszergazda telepítette a szerverre).
    </para>
    <para>
    A "Speciális karakterek" szövegre kattintva olyan karaktereket is 
    beírhatunk a készülő levélbe, amik nincsenek egyetlen billentyűhöz sem
    hozzárendelve. A kiválasztott karaktereket "cut and paste" módszerrel
    vihetjük át a levelet tartalmazó ablakba.
    </para>
    <para>
    A "Mellékletek" szövegre kattintva láthatóvá válik a levélíró ablak alján 
    levő rész, mely a mellékletek csatolására szolgál. Ha a képernyő elég 
    nagy ahhoz, hogy ez a rész eredetileg is látható volt, akkor semmi sem
    történik.
    </para>
    <para>
    Amennyiben a "Mentsünk el egy példány itt:" szöveg ki van pipálva, akkor
    a levél elküldésekor egy másolat kerül a jelzett mappába (alapértelmezett
    esetben a "Sent" mappa). Ez nagyon hasznos lehet, ha később valamilyen 
    okból pontosan vissza akarjuk idézni, hogy mit írtunk. Attól függően, 
    hogy a szerveren mekkora a személyes rendelkezésünkre álló lemezterület 
    (ún. kvóta), dönthetünk úgy, hogy minden elküldött levelünket 
    archiváljuk ily módon (ehhez nagy kvóta kell, különösen, ha gyakran 
    küldünk mellékleteket), vagy csak a fontosabbakat. A kvóta teljes 
    kitöltése azzal jár, hogy nem tudunk új leveleket fogadni! Új azonosítók
    létrehozásával (Opciók->Személyes adatok->Az Ön azonosítóinak módosítása)
    beállítható, hogy történjen-e automatikus archiválás, és melyik mappába 
    kerüljenek a kérdéses azonosítóval írt levelek. 
    </para>
</entry>

<entry id="compose-attach">
    <title>Levélírás: Mellékletek csatolása</title>
    <heading>"Mellékletek csatolása"</heading>
    <para>
    Bizonyos méretbeli korlátozásokkal ugyan, de elvileg bármilyen fájl 
    csatolható a levélhez.
    </para>
    <para>1. lépés:
    Vagy írja be a csatolandó fájl teljes elérési útvonalát, vagy (ez a 
    biztosabb) kattintson a "Browse" gombra és válassza ki a böngészőprogram
    segítségével a csatolandó állományt. Ennek hatására megjelenik a fájl
    neve (a teljes elérési útvonallal) a szöveges mezőben. Ekkor azonban
    a csatolás még NEM történt meg! Ehhez a 2. lépés is szükséges.
    </para>
    <para>2. lépés:
    Kattintson a "Melléklet csatolása" gombra. A fájl neve, mérete, MIME típusa
    hozzáadódik a mellékletek listájához. Érdemes tudni, hogy nagyméretű
    állományok ill. lassú Internet kapcsolat esetén a fájlnak a szerverre
    való küldése és a levélhez való csatolása hosszabb időt is igénybe vehet.
    Ilyenkor legyen türelemmel, ne kattintson semmire, míg a fájl meg nem
    jelenek a csatolt mellékletek listájában.
    </para>
</entry>

<entry id="compose-attachments">
    <title>Levélírás: Mellékletek</title>
    <heading>"Mellékletek"</heading>
    <para>
    Itt a levélhez csatolt fájlok listáját látjuk. Egy már csatolt állományt
    a következőképpen távolíthatunk el a listából:
    </para>
    <para>1. lépés: 
    Pipáljuk ki az eltávolítandó állomány(ok)at.
    </para> 
    <para>2. lépés: 
    Kattintsunk a "Vegyük ki a kijelöltet" szövegre.
    </para>
</entry>

<entry id="search">
    <title>Keresés a levelek között</title>
    <heading>A keresés módja</heading>
    <para>
    A levelei között többféle szempont szerint is végezhet keresést.
    </para>
    <para>1. lépés:
    Írjuk be a megfelelő mezőbe a keresési kritériumot. A 'Feladó', 
    'Címzett', 'Cc' mezőkbe az email cím egy részlete is írható, a tárgy
    ill. levéltörzs részbe pedig egy szó vagy szórészlet írható. 
    </para>
    <para>2. lépés: 
    Ha szükséges, adja meg, hogy milyen jelzetű levelekre kívánja a keresést
    leszűkíteni.
    </para>
    <para>3. lépés: 
    Adja meg, hogy melyik mappákra kívánja a keresést leszűkíteni.
    </para>
    <para>4. lépés: 
    Kattintson a "Keresés" gombra.
    </para>
    <para>
    Amennyiben eredményes volt a keresés, a talált levelek tárgyai 
    kilistázódnak a "Keresés eredménye" c. ablakban.
    </para>
</entry>

<entry id="folder-options">
    <title>Mappák</title>
    <heading>Mappákkal végzett műveletek</heading>
    <para>
      Először jelölje ki a megfelelő mappákat, majd válassza ki a legördülő
      menüből az a műveletet, amit végre kíván hajtani.    
    </para>
    <para>
      Előfordulhat, hogy további kérdésekre kell majd válaszolnia.
      A mappák törlésével érdemes óvatosnak lenni, amennyiben véletlenül
      kitöröl egy mappát, a benne levő összes levél elveszik!
    </para>
</entry>

<entry id="filters">
    <title>Szűrők: Alkalmazás</title>
    <heading>A szűrők bekapcsolása</heading>
    <para>
    Kattintson a "Kapcsoljuk be a szűrőket:" ikonra (egy kis
    tölcsérszerű ábra), mely az INBOX felirattól és a frissítési ikontól 
    jobbra található az új levelek áttekintő ablakában. Ennek hatására
    a szűrőfeltételeknek megfelelően a beérkezett levelek közül a 
    kiszűrendő levelek törlődnek ill. más mappába helyeződnek. 
    Ez nem történik meg automatikusan, hacsak nem állítjuk be
    az Opciók->Szűrők lehetőségek között.
    A szűrőfeltételek aktiválhatók az 
    Opciók->Szűrők->A szűrőfeltételek módosítása->Érvényesítsük az 
    összes szabályt alkalmazásával is.
    </para>
</entry>
 
<entry id="filters-list">
    <title>Szűrők: rendezés</title>
    <heading>A szűrőfeltételek rendezése</heading>
    <para>
    Először a szabály leírása melletti rádiógombra kattintva válassza ki 
    a megfelelő szűrőfeltételt, majd kattintson a kívánt művelet gombjára.
    Amennyiben egy levélre több szűrőfeltétel is illeszkedne, akkor csak a
    sorrendben legelső fog érvényesülni, ezért nem mindegy, hogy 
    feltételeinket milyen sorrendben helyezzük el. A legfontosabb 
    feltételeket tegyük előre.
    </para>
</entry>
 
<entry id="filters-field">
    <title>Szűrőfeltételek létrehozása: Mező</title>
    <heading>Mező</heading>
    <para>
    Válassza ki, hogy melyik mezőre vonatkozik a szűrőfeltétel.
    A "Címzett:" a "To:", a "Cc:" a "Cc:", a "Feladó:" a "From:" mezőre
    vonatkozó feltételt jelent. A "Tárgy:" a "Subject:" mezőre vonatkozik,
    a "Levéltörzs" pedig magára a levél szövegére.
    </para>
</entry>
 
<entry id="filters-text">
    <title>Szűrőfeltételek létrehozása: Szöveg</title>
    <heading>Szöveg</heading>
    <para>
    Írja be azt a szövegrészt, aminek a kijelölt mezőben való 
    előfordulása esetén alkalmazandó a kérdéses szabály.
    </para>
</entry>
 
<entry id="filters-action">
    <title>Szűrőfeltételek létrehozása: Hatás</title>
    <heading>Hatás</heading>
    <para>
    Válassza ki, hogy mi legyen a szűrőfeltétel aktiválásának hatása.
    Ha a "tegyük át a levelet ide:" lehetőséget választjuk, akkor ki
    kell választani azt a mappát, ahova a kiszűrt levelet el akarjuk 
    helyezni. Ennek egy már létező mappának kell lennie.
    </para>
</entry>

</help>
